钦定古今图书集成/方舆汇编/职方典/第1476卷 > 《阿迷州志》
## 钦定古今图书集成/方舆汇编/职方典/第1476卷 > 《阿迷州志》

猓猓　　　　百彝　　　　土獠。

沙人　　　　獛喇　猓猓，言语多与汉人同。山居力耕，负性强悍。男用布缠头，盛夏不解。女戴缁冠，曳裾至地。婚尚财帛，丧用火，葬重奠礼。四时无祭祀，惟六月十二日、廿四日。贫用豕，富用牛，名曰“献天。” 二十四日，村寨田宅晚照火把，曰“火把节” ，脍生肉食之，以此为献。岁会饮之期。多酗酒，好斗，无书契，刻木记事。疾病不药，卜而祭之。

《百彝》，言语亦略相同，“泽居水耕，气质柔弱。” 土獠，言语服食近汉。泽居水耕，气质椎鲁，尚勤俭，男女衣饰略同。

沙人依水楼居，性习狡诈。

《獛喇》言语不通，貌多垢陋，至仅有人形者。山居火耕，迁徙靡常。衣麻，披羊皮，弩矢随身。专记仇怨，能毒人，其有恩者，漠然不念。大概诸彝服食，习尚，略有同异。至于婚姻，各自为类，不相淆乱。